text: [{"text_idx": "#000003", "text": "692: Namni bultii jaaruuf walii kakatee kakuu diige akkam godhuu qaba?"}, {"text_idx": "#000004", "text": "Gaafii: Nama tokko wajji waadaa waliif gallee nikaha hidhanne. Boodarra garuu waa irratti argee beellama san yoo diige, Nikeenni hoo ni diigamaa?"}, {"text_idx": "#000005", "text": "Deebisaa: Gurbaan yookaan intalti takka \u201cani simalee hin heerumu\u201d jedhanii waadaa galuun yookaan ammoo kakachuun hin barbaachisu. Kun dogongora. Waan boru yoo rakkoon takka jidduu isaaniitti argamte walitti garagaluu jiran, har\u2019a kakatanii waadaa galuun sirrii miti. Kanaaf jechaa duraan wal sobdanii har\u2019a dhugaan yoo baatee mullatte, isaan lamaan keessaa kan badiin irratti raawwatame, yookaan kan kijibame ani bultii tana hin fedhu jechuu mirga guutuu qaba. Kanaaf Intalti waliigaltee keenya situ diigee na gadi dhiisi jechuu mirga qabdi. Gurbaanis situ waan hin jirre himee na kijibee, kanaaf si hike jechuu mirga qaba. Akka marattuu Nikaan yoo godhamee jiraate bu\u2019uu qaba. Kanaan ala horii hanga kana naaf kennii si hiika jechuun haraama."}, {"text_idx": "#000007", "text": "1ffaa Kakuu diiguu: Namni tokko dhimma tokko irratti maqaa Rabbiitiin yoo kakate, wanta san guutuu qaba. Haaluma kanaan \u201cani simalee hin heerumu\u201d yookaan \u201csiin adda hin bahu\u201d jettee yoo kakattee eegasii isaan adda baate; kakuu cabsite saniif kaffaaraa baasuu qabdi. Rabbiin akkana jedha \u201cRabbiin kakuu osoo itti hin yaadin kakattaniif isin hin qabu, Garuu waan kakuuf murteeffatanii (kakattaniin) isin qaba. wanti isa harcaasus hiyyeeyyii kudhan jiddu gala waan maatii keessan nyaachiftan irraa nyaachisuu yookiin isaan uffisuu, yookiin gabra bilisoomsuudha. Namni hin argatin guyyaa sadi soomuu qaba. Kun karaa badii kakuu keessanii yeroo kakattan ittiin harcaaftaniidha. Kakuu keessan tiksaa! Akka isin galateeffattaniif jecha Rabbiin akka kanatti keeyyattoota isaa isiniif addeessa\u201d Al-Maa\u2019idah 89"}, {"text_idx": "#000008", "text": "2ffaa. Dhiiraafi dhalaan takka yoo wal fuudhan hanga dhumaa waliin jiraachuun dirqamaa miti. Yoo namaaf hin tahin adda deemuun karaa godhamee jira. Haatahuuti wanta jaalatamuu miti. Sababni gahaan argamnaan karaa nagayaatiin adda bahuun ni hayyamama."}, {"text_idx": "#000009", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000010", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]